 **REPUBLIKA E SHQIPËRISË**

**MINISTRIA E EKONOMISË, KULTURËS DHE INOVACIONIT**

**AGJENCIA KOMBËTARE E ARSIMIT, FORMIMIT PROFESIONAL DHE**

**KUALIFIKIMEVE**

**Drejtoria e PROFESIONEVE DHE KUALIFIKIMEVE PROFESIONALE**

**NJOFTIM**

Nr. \_\_\_\_\_\_\_Prot. Tiranë, më \_\_.\_\_.2024

**KËRKOHEN SPECIALISTË TË JASHTËM PËR VLERËSIMIN E APLIKIMEVE PËR PËRFSHIRJEN E KUALIFIKIMEVE TË TË NXËNIT GJATË GJITHË JETËS PËR NIVELET 2-5 TË KORNIZËS SHQIPTARE TË KUALIFIKIMEVE**

**Agjencia Kombëtare e Arsimit, Formimit Profesional dhe Kualifikimeve (AKAFPK),** në mbështetje të neneve 659, 850-876 të Ligjit nr. 7850, datë 29.07.1994, “Kodi Civil i Republikës së Shqipërisë”, i ndryshuar, të [Ligjit nr. 69, datë 21.06.2012, “Për Sistemin Arsimor Parauniversitar në Republikën e Shqipërisë](http://www.mash.gov.al/../File/Legjislacioni_MASH/Aneks%204-LIGJ%20Nr.7952,%20datë%2021.6.1995+NDRYSHIMET-%20PER%20SISTEMIN%20ARSIMOR%20PARAUNIVERSITAR.pdf)”, i ndryshuar, të Ligjit nr. 15/2017, datë 16.02.2017 “Për Arsimin dhe Formimin Profesional në Republikën e Shqipërisë”, i ndryshuar, të Ligjit nr. 10247, datë 04.03.2010 “Për Kornizën Shqiptare të Kualifikimeve”, i ndryshuar, të Ligjit nr. 9380, datë 28.04.2005 “Për të drejtën e autorit dhe të drejtat e tjera të lidhura me të”, i ndryshuar, të Ligjit nr. 9367, datë 07.04.2005, “Për parandalimin e konfliktit të interesave në ushtrimin e funksioneve publike”, i ndryshuar, të VKM-së nr. 673 datë 16.10.2019 “Për organizimin dhe funksionimin e AKAFPK-së”, të VKM-së nr. 427, datë 26.06.2019 “Për miratimin e kritereve dhe të procedurave për përfshirjen e kualifikimeve për të nxënit gjatë gjithë jetës sipas niveleve të Kornizës Shqiptare të Kualifikimeve për arsimin dhe formimin profesional”, të Urdhrit nr. 866, datë 22.10.2024 “Për miratimin e rregullores për funksionimin e Komisionit për përfshirjen e kualifikimeve për të nxënit gjatë gjithë jetës në Kornizën Shqiptare të Kualifikimeve, për nivelet 2-5” dhe të Urdhrit nr. 21, nr. prot 113/1, datë 13.04.2023, “Për miratimin e Udhëzuesit “Për procedurat e përzgjedhjes dhe shpërblimit të specialistëve të jashtëm dhe bashkëpunëtorëve në projekte, me kontratë për realizimin e veprimtarive zhvillimore të AKAFPK””, shpall konkurrimin për specialistë të jashtëm për vlerësimin e aplikimeve për përfshirjen e kualifikimeve të të nxënit gjatë gjithë jetës për nivelet 2-5 të Kornizës Shqiptare të Kualifikimeve për kualifikimet:

1. **“Menaxhim i strukturave akomoduese” (“Accomodation Management”) dhe “Menaxhim Hoteli”** (një specialist)
2. **“Operator turistik” (“Tourism Management”)** (një specialist)

Specialistët e jashtëm do të angazhohen për të vlerësuar **aplikimet për përfshirjen e kualifikimeve të të nxënit gjatë gjithë jetës për nivelet 2-5 të Kornizës Shqiptare të Kualifikimeve**. Specialistët e jashtëm duhet të paraqiten pranë AKAFPK-së për të zhvilluar takimet e përbashkëta dhe të japin kontribut aktiv, në përbërje të Komisionit Teknik, në diskutimin dhe në vlerësimin e **aplikimeve për përfshirjen e kualifikimeve të të nxënit gjatë gjithë jetës për nivelet 2-5 të Kornizës Shqiptare të Kualifikimeve**. *Ky angazhim do të realizohet për një periudhë me kohëzgjatje deri në 3 (tre) muaj.*

Kandidatët për vlerësimin e aplikimeve për përfshirjen e kualifikimeve të të nxënit gjatë gjithë jetës për nivelet 2-5 të Kornizës Shqiptare të Kualifikimeve duhet të plotësojnë respektivisht këto kritere:

* **Kërkesa të përgjithshme:**

1. Të kenë minimalisht arsimin e mesëm dhe një kualifikim në fushën profesionale përkatëse;
2. Të kenë aftësi të mira komunikuese dhe të punës në grup;
3. Të kenë aftësi për të përdorur literaturë në gjuhë të huaj;
4. Të përdorin kompjuterin.

* **Kërkesa të veçanta për:**

1. Të kenë të paktën 5 vite përvojë pune në fushën profesionale përkatëse ose 3 vitet e fundit përvojë pune në mësimdhënie në fushën profesionale të kërkuar.
2. Të njohin Kornizën Shqiptare të Kualifikimeve.
3. Të jenë angazhuar më parë pranë AKAFPK-së në hartimin/rishikimin e standardeve të profesioneve/kualifikimeve profesionale/skeletkurrikulave të fushës përkatëse profesionale.

* **Kandidatët duhet të paraqesin dokumentacionin e mëposhtëm:**

1. Kërkesë për Aplikim;
2. CV;
3. Fotokopje e Diplomës së arsimit të përfunduar;
4. Dokument që vërteton kohëzgjatjen e përvojës në punë (fotokopje e librezës së punës/vërtetim pune/deklarata e kontributeve nga e-albania) në fushën përkatëse;
5. Për mësimdhënësit duhet një vërtetim nga institucioni për lëndën/ët që jep dhe kohëzgjatjen;
6. Fotokopje të dokumenteve që tregojnë kryerjen e kualifikimeve, trajnimeve dhe specializimeve të ndryshme (nëse disponohen).

**Kujdes:** Mosparaqitja e plotë e dokumenteve sjell s’kualifikim të kandidatit.

**Kandidatët duhet të paraqesin dokumentet brenda datës 26.12.2024.**

Aplikuesit do të vlerësohen në bazë të dokumentacionit të dorëzuar, në përputhje me kërkesat e këtij njoftimi dhe fituesi do të njoftohet brenda 5 ditësh (kalendarike) nëpërmjet email-it. Të gjitha njoftimet lidhur me procedurat e aplikimit do të gjenden në adresën e internetit të Agjencisë Kombëtare të Arsimit, Formimit Profesional dhe Kualifikimeve [*www.akafp.gov.al*](http://www.akafp.gov.al)*.*

Dokumentacioni dorëzohet:

- pranë zyrave të AKAFPK-së, në adresën: rruga “Mustafa Lleshi”, Godina e Thesarit, Kati i tretë, Tiranë;

- në formë elektronike në email-in: [info.akafp@akafp.gov.al](mailto:info.akafp@akafp.gov.al).

**DREJTOR I PËRGJITHSHËM**

**Ejvis Gishti**

Konceptoi: Aleksandra Kole, Përgjegjës sektori

Miratoi: Diana Xhelili, Drejtor drejtorie